text: Danir semjast um CO2 skatt
text: #000001
text: Danski orkuráðharrin Dan Jørgensen fegnast um, at tað loksins hevur eydnast at koma á mál við fleiri tíðandi avtalum, sum skulu skunda undir grøna orkuskiftið og gera Danmark minni bundið at russiskum gassi.
text: #000003
text: Ein av nógv umrøddu spurningununm í grøna orkukjakinum hevur verið og er at leggja avgjald á CO2 útlát til tess at steðga upphitingini av veðurlagnum. Hetta málið hevur verður raðfest nógv í Danmark, men higartil hevur tað mest verið talan um orð og ætlanir og ikki gerðir. Nú er støðan so vend til stóra gleði fyri øll tey, sum vóna, at meira ferð kann setast á grøna orkuskiftið við ítøkiligum úrslitum.
text: #000004
text: Semja er gjørd millum flestu flokkarnar í danska Fólkatinginum um at seta í gildi avgjald á CO2 útlát í fyrsta lagi frá ídnaðinum. Hetta skal koma í gildi í 2025. Talan er um eina søguliga avtalu, sum skal tryggja, at útlátið í 2030 verður minkað við 70%. Ì semjuni fáa fyritøkur so sum Ålborg Portland, sum hava eitt sera stórt útlát, tó serligar rabatavtalur, sum gera, at tær koma at rinda minni, nú tær hava so stóran týdning fyri búskapin og ikki megna skiftið yvir so stutta tíð. Vinnan hevur hevur sum heild tikið væl ímóti semjuni, tó at smærri fyritøkurnar, sum skulu rinda fulla skattin uppá 750 kr. fyri hvørt tons av CO2, finnast at, at tær fyritøkurnar við størstu útlátunum, skulu rinda 125 kr. minni fyri hvørt tonsið.
text: #000005
text: Ein av stuðulsflokkunum hjá stjórnini, Einheitslistin, finst harðliga at avtaluni, nú fyritøkur, sum hava stórt útlát, fáa lagaligar avtalur. Tí hevur flokkurin ikki viljað samtykt avtaluna. Kortini hevur hann fingið síni fingramerki á avtaluna. Umframt henda, sambært Mette Fredriksen, forsætisráðharra, slóðbrótandi skattareformin, so verður eisini stovnaður grunnur við 53 mia. kr. til at menna grøna orkuskiftið. Eitt nú skulu pengar til at menna fangan og goymslu av CO2, sum tó enn er ein tøkni, sum enn ikki er komin heilt á mál. Eisini skulu fyritøkur, sum hava ilt við at flyta seg til grøna skiftið, fáa stuðul til umskiftið.
text: #000006
text: Stóri spenningurin er nú, hvørja avtalu tað ber til at gera fyri landbúnaðin, sum sambært serfrøðingum er kanska tann størsti CO2 syndarin. Eitt uppskot frá eini serfrøðinganevnd kemur á borðið í heyst.
text: #000007
text: Umframt skattaavgjaldið á CO2 so varð nú um dagarnar eisini gjørd avtala um, a Danmark skal minka um gassnýtsluna og seinni heilt gevast av brúka gass. Frá 2035 skulu øll olju- og gassfýr verða skift út við fjarhita og hitapumpur og biogass.
text: #000008
text: Endamálið við øllum semjunum, sum nú eru ein veruleiki í Danmark, er at skunda undir grøna orkuskiftið eins og sleppa undan at vera bundin at russiskum gassi.
text: #000009
text: Regin Mittún nýggjur fíggjarstjóri hjá Magn
text: #000015